Document ID: 31997D0869

Odločba Komisije
z dne 11. decembra 1997
o spremembi Odločbe 97/467/ES o sestavi začasnih seznamov obratov v tretjih državah, iz katerih države članice dovolijo uvoz kunčjega mesa in mesa gojene divjadi
(Besedilo velja za EGP)
(97/869/ES)
KOMISIJA EVROPSKIH SKUPNOSTI JE,
ob upoštevanju Pogodbe o ustanovitvi Evropske skupnosti,
ob upoštevanju Odločbe Sveta 95/408/ES z dne 22. junija 1995 o pogojih za sestavo začasnih seznamov obratov v tretjih državah, iz katerih se državam članicam dovoli, v vmesnem obdobju, uvoz nekaterih proizvodov živalskega porekla, ribiških proizvodov ali živih školjk [1], kakor je bila nazadnje spremenjena z Odločbo Sveta 97/34/ES [2], in zlasti člena 2(4) Odločbe,
ker so bili začasni seznami obratov, ki proizvajajo kunčje meso in meso gojene divjadi, sestavljeni z Odločbo Komisije 97/467/ES [3];
ker trenutno potekajo pogajanja za sklenitev sporazuma z Združenimi državami o javnozdravstvenih ukrepih za zaščito javnega zdravja v okviru trgovine z živino in proizvodi živalskega izvora;
ker so Združene države poslale seznam obratov, ki proizvajajo kunčje meso in meso gojene divjadi in za katere pristojni organi potrjujejo, da so v skladu s predpisi Skupnosti;
ker sta Argentina in Kanada poslali seznam obratov, ki proizvajajo kunčje meso in meso gojene divjadi in za katere pristojni organi potrjujejo, da so v skladu s predpisi Skupnosti;
ker se lahko tako začasni seznam obratov, ki proizvajajo kunčje meso in meso gojene divjadi, sestavi za Združene države Amerike, Argentino in Kanado;
ker so ukrepi iz te odločbe v skladu z mnenjem Stalnega veterinarskega odbora,
SPREJELA NASLEDNJO ODLOČBO:
Člen 1
Priloga k tej odločbi se doda Prilogi k Odločbi 97/467/ES.
Člen 2
Ta odločba se uporablja od 15. decembra 1997.
Člen 3
Ta odločba je naslovljena na države članice.
V Bruslju, 11. decembra 1997

Labels: 17
5
0
3
6